# אסיזי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הבזיליקה של פרנציסקוס הקדוש מאסיזי: הכנסייה הגדולה בעיר

אסיזי (איטלקית: Assisi; לטינית: Asisium) היא עיר במחוז אומבריה שבאיטליה. העיר מפורסמת בזכות היותה מקום הולדתם של פרנציסקוס הקדוש מאסיזי, שייסד את מסדר הפרנציסקנים בעיר ב-1208, ושל קלרה הקדושה.

כנסייותיה המפוארות ומרקמה העירוני של אסיזי הוכרזו כאתר מורשת עולמית על-ידי אונסק"ו.

בזכות חשיבותה בדת קתוליות, אסיזי מושכת אליה מיליוני תיירים וצליינים מידי שנה.

## [עריכה] היסטוריה

בסביבות 1000 לפנה"ס התיישבו באזור אסיזי מהגרים משבט האומברי. החל מ-450 לפנה"ס כבשו האטרוסקים את היישובים הללו, ומאוחר יותר, ב-295 לפנה"ס, השתלטו על האזור הרומאים, אשר הקימו את העיר התוססת "אסיסיום" למרגלות הר סובאסיו. גם בימינו ניתן לראות את שרידי עיר רומאית זו: למשל, חומות העיר, הפורום (כיום פיאצה דל קומונה), תיאטרון, אמפיתיאטרון, ומקדש מינרווה (שהפך לכנסיית סנטה מריה סופרה מינרווה).

פיאצה תוססת באסיזי

בשנת 238 המירו תושבי העיר את דתם לנצרות על-ידי הבישוף רופינו שקבור באחת מכנסיות העיר. לאחר נפילת רומא ושלטון הפרנקים, אסיזי השיגה עצמאות במאה ה-11. בעוד התנהלה מלחמה מתמשכת נגד העיר פרוג'ה, פרנצ'שו די ברנאדוטה (פרנציסקוס מאסיזי) נפל בשבי, והדבר הניע אותו להקדיש עצמו לעוני וענווה (ראו: פרנציסקנים). עד סוף ימי הביניים התחלף השלטון בעיר בין משטר האפיפיור לבין זה של פרוג'ה. כמו ערים אחרות רבות, הידרדרה העיר בעקבות פרוץ המוות השחור ב-1348.

במאות הבאות המשיכה העיר לגדול ולשגשג בתור אתר צליינות מרכזי הודות לזכרו של פרנציסקוס מאסיזי.

ב-1997 פקדו רעידות אדמה כפולות את אומבריה וגרמו לנזק רב למבניה הקדושים וההיסטוריים של אסיזי. עבודות השיפוץ ממשיכות עד היום.

## [עריכה] כנסיות

לעיר מקום חשוב ומרכזי בדת הקתוליות ועל כן יש בה מספר רב של כנסיות:

- הבזיליקה של פרנציסקוס הקדוש מאסיזי: אתר מורשת עולמית ומטה מסדר הפרנציסקנים שנבנה בין 1228 ל-1253. בבזיליקה נמצא אוסף גדול של תמשיחים של האמן ג'וטו של סוף ימי הביניים.
- הקתדרלה של רופינו הקדוש: כנסייה רומנסקית זו מהווה דמות ראשית בתולדות קדושי העיר, פרנציסקוס וקלרה. כאן הוטבלו שניהם וכאן קיבלה קלרה את שליחותה ב-1209.
- הבזיליקה של קלרה הקדושה: בתוכה נמצא קברה של קלרה הקדושה.
- הבזיליקה של סנטה מריה דיילי אנג'לי: כנסייה מהמאה ה-16 שנבנתה מסביב לקפלה בה נוסד מסדר הפרנציסקנים.

מבט פנורמי על אסיזי
מקור: http://he.wikipedia.org../../../%D7%90/%D7%A1/%D7%99/%D7%90%D7%A1%D7%99%D7%96%D7%99.html

קטגוריה: איטליה: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Dansk
- Deutsch
- Esperanto
- Español
- Eesti
- Français
- Galego
- Magyar
- Italiano
- 日本語
- Nnapulitano
- Nederlands
- Norsk (bokmål)
- Polski
- Português
- Svenska